cyanic-selkie/wikianc huggingface dataset:
რონალდინიო
სეზონი 2006/2007
მინი|მარჯვნივ|180px| რონალდინიო [[2006 წლის აგვისტოში ]] შემდეგი სეზონის დასაწყისში რონალდინიოს ხშირად აკრიტიკებდნენ. კრიტიკოსებს შორის იყო ლურჯ-ბროწეულისფერების მთავარი მწვრთნელიც, ფრანკ რეიკარდი, რომელიც თვლიდა, რომ ბრაზილიელი ვერ ახერხებდა კარგი ფორმის აკრიბვას. ფეხბურთელის ძმა და აგენტი ამბობდა, რომ თავდამსხმელის ფორმის გაუარესება დაკავშირებული იყო პრესაში მოწყობილი დევნასთან. 25 ნოემბერს რონალდინიომ განგმირა „ვილიარეალის“ კარი და თავისი 50-ე გოლი გაიტანა ესპანეთის ჩემპიონატში, იმავე თამაშში მან მაკრატელა გოლის გატანა მოახერხა. მოგვიანებით რონალდინიომ ჟურნალისტებს განუცხადა, რომ ასეთი გოლის გატანას ჯერ კიდევ მაშინ ოცნებობდა, როცა პატარა ბიჭი იყო. 2006 წლის ნოემბერში რონალდინიომ მე-4 ადგილი დაიკავა „ოქროს ბურთის“ გამოკითხვაში, ერთი თვის შემდეგ კი მესამე ადგილი მსოფლიოს საუკეთესო ფეხბურთელის გამოკითხვაში ფიფა-ს ვერსიით. 2006 წლის 14 დეკემბერს რონალდინიომ მსოფლიო საკლუბო ჩემპიონატის ნახევარფინალში „ამერიკის“ წინააღმდეგ გაიტანა გოლი და განახორციელა ორი საგოლე გადაცემა, მაგრამ ტურნირის ფინალში „ბარსელონა“ დამარცხდა ბრაზილიურ „ინტერნასიონალთან“ მინიმალური სხვაობით 0:1. იანვარში რონალდინიო შევიდა უეფა-ს წლის გუნდში და დააგროვა ყველაზე მეტი, 292 000 ნომინაცია. მარტში რონალდინიომ საქველმოქმედო მატჩი გამოტოვა ტრავმის გამო, რომელიც „რეალთან“ მიიღო (3:3). გაზაფხულზე რეიკარდმა გუნდისთვის ახალი ტაქტიკური მონახაზების ძებნა დაიწყო, რის გამოც რონალდინიოს ცენტრალური თავდამსხმელის პოზიციაზე თამაში მოუწია, ამ პოზიციაზე კი მას უკვე მრავალი წლის განმავლობაში არ ეთამაშა. 36-ე ტურში „ხეტაფესთან“ მატჩში რონალდინიომ მიიღო წითელი ბარათი, რის შემდეგაც მან მოედანი გაბრაზებულმა დატოვა და რის გამოც ვერ მოახერხა „ესპანიოლის“ წინააღმდეგ „ოქროს მატჩში“ მონაწილეობის მიღება. შემოდგომაზე „ჩელსიმ“ „ბარსელონას“ რონალდინიოს ტრანსფერში 70 მლნ ევრო შესთავაზა, თუმცა „ბარსამ“ უარი განაცხადა.
სეზონი 2007/2008
მინი|მარცხნივ|220px| რონალდინიო და [[ფრანკ რეიკარდი ]] 2007-2008 წლების სეზონის დასაწყისი რონალდინიოსთვის წარუმატებელი გამოდგა. ამას იმდენი მოყვა, რომ საბოლოოდ „ბარსას“ გულშემატკივრები ბრაზილიელს სტვენით ხვდებოდნენ, ამასთან ერთად სეზონისთვის მომზადებას ხელი შეუშალა წვივის კუნთის ტრავმამ, რომლის გამოც მან სეზონის დასაწყისში რამდენიმე თამაში გამოტოვა. 2008 წლის 3 თებერვალს რონალდინიომ გამართა თავისი მე-200 მატჩი „ბარსელონას“ მაისურით „ოსასუნას“ წინააღმდეგ. შუა სეზონში რეიკარდმა, რომელიც უკმაყოფილო იყო ბრაზილიელის დამოკიდებულებით ვარჯიშისადმი, რონალდინიო გუნდის შემადგენლობიდან გაიყვანა. რეიკარდმა რონალდინიოს სასტარტო შემადგენლობაში ადგილი „რეალის“ წინააღმდეგ საშინაო მატჩში ანდო, თუმცა ბრაზილიელმა საკმაოდ წარუმატებლად ითამაშა. ეს მატჩი ლურჯ-ბროწეულისფერებმა წააგეს, ხოლო საზოგადოებამ ამ მარცხში სწორედ რონალდინიოს დასდო ბრალი. 3 აპრილს რონალდინიოს მარჯვენა ფეხზე კუნთი გაუწყდა, რის გამოც იგი 6 თვის განმავლობაში ფორმიდან ამოვარდა. საბოლოოდ მისთვის სეზონი დასრულებული იყო. 19 მაისს ლაპორტამ განაცხადა, რომ „რონალდინიოს ახალი გამოწვევა სჭირდებოდა“. იგი ამტკიცებდა, რომ ბრაზილიელს ახალი კლუბი ესაჭიროებოდა, რათა თავისი გამოსვლების დონე აღედგინა. „მანჩესტერ სიტის“ მფლობელმა ტაკსინ ჩინავატმა 6 ივნისს თქვა, რომ მისი კლუბი რონალდინიოთი იყო დაინტერესებული. უკანასკნელად „ბარსელონას“ მაისურით რონალდინიომ ითამაშა 28 ივნისს ვენესუელაში, რასიზმის წინააღმდეგ გამართულ საჩვენებელ მატჩში, რომელშიც მან 2 გოლი გაიტანა, მატჩი კი დასრულდა ანგარიშით 7:7. 2008 წლის ივლისის დასაწყისში „მანჩესტერ სიტიმ“ კვლავ სცადა რონალდინიოს ყიდვა 25,5 მლნ ფუნტად, თუმცა ფეხბურთელს არ სურდა ინგლისში გადასვლა.
სეზონი 2008/2009
2008 წლის 15 ივნისს რონალდინიო იყიდა იტალიურმა „მილანმა“. მილანის კლუბმა „ბარსელონას“ 21 მლნ ევრო გადაუხადა +4 მლნ ევრო იმ შემთხვევაში, თუ „როსონერი“ ჩემპიონთა ლიგაზე კვალიფიკაციას გაივლიდა. ახალ კლუბში რონალდინიოს წლიური ხელფასი შეადგენდა 6,5 მლნ ევროს. 17 ივლისს თავდამსხმელი ოფიციალურად წარადგინეს „მილანის“ ფეხბურთელად. მან პირდაპირ ეთერში მოაწერა ხელი კონტრაქტს 2011 წლის 30 ივნისამდე. იმავე საღამოს იგი წარუდგინეს „როსონერის“ ტიფოზის სან-სიროზე, სადაც 40 000 მაყურებელი შეიკრიბა. „მილანში“ რონალდინიომ აიღო 80 ნომერი, იმის გამო, რომ 10-იანი ნიდერლანდელ კლარენს ზედორფს ეკუთვნოდა. მინი|მარცხნივ|200px| რონალდინიო „მილანის“ შემადგენლობაში რონალდინიომ „მილანის“ შემადგენლობაში დებიუტი განახორციელა 2008 წლის 31 აგვისტოს „ბოლონიასთან“, რომელთანაც „როსონერი“ დამარცხდა ანგარიშით 1:2. 28 სექტემბერს მან კლუბისთვის პირველი გოლი გაიტანა, როცა თანამემამულე კაკას გადაცემის შემდეგ „ინტერის“ კარი თავით გაგმირა და თავის გუნდს გამარჯვება მოუტანა (1:0). 2008 წლის 19 ოქტომბერს რონალდინიომ „სამპდორიის“ კარში ორი გოლის გატანა მოახერხა და კლუბისთვის პირველი დუბლი შეასრულა. 6 ნოემბერს რონალდინიომ „ბრაგის“ წინააღდეგ უეფა-ს თასის მატჩში გოლი გაიტანა და გუნდს 1:0 გაამარჯვებინა. საკმაოდ წარმატებული დასაწყისის მიუხედავად, შუა სეზონზე რონალდინიომ შეყვიტა სასტარტო შემადგენლობაში გამოსვლა, იგი ხშირად სათადარიგოთა სკამზე იჯდა. სულ პირველი სეზონის განმავლობაში „მილანში“ რონალდინიომ გამართა 36 მატჩი და გაიტანა 10 გოლი.
სეზონი 2009/2010
მეორე სეზონის დასაწყისი „მილანში“ რონალდინიოსთვის საკმაოდ წარმატებული გამოდგა, რაც გუნდის მთავარ მწვრთნელს, ლეონარდო არაუჟოს მოსწონდა:
„სამწუხაროდ, ის ჯერჯერობით ვერ ავლენს თავის საუკეთესო თვისებებს. თუ იგი კარგ ფორმაში იქნება და მართლა მოენატრება ფეხბურთი, მხოლოდ მაშინ შეძლებს გუნდისთვის სარგებლის მოტანას. საქმე ის არ არის, მომწონს თუ არა მე რონალდინიო, მაგრამ მე და კლუბის მფლობელი სხვადასხვანაირად ვუყურებთ ბრაზილიელის სიტუაციას. ბერლუსკონიმ იცის, რომ მის შემადგენლობაში ბრილიანტია და უნდა, რომ იგი რაც შეიძლება მკაფიოდ ბრწყინავდეს. მე კი რონალდინიოს ყოველდღე ვხედავ და სხვანაირად ვთვლი. ჩემი აზრით, ახლა რონალდინიოს კარიერაში გადამწყვეტი მომენტია. იგი მშვენივრად ვარჯიშობს ყოველდღიურად. საჭიროა, რომ ეს მატჩებშიც გამოვლინდეს, რათა მან ეს მომენტები ხელახლა გაავარჯიშოს. სწორედ მაშინ გველოდება წარმატება. მან თამაშებისადმი თავისი დამოკიდებულება უნდა შეცვალოს, რათა სტაბილური ფეხბურთი აჩვენოს“.
მალე გავრცელდა ინფორმაცია იმის შესახებ, რომ რონალდინიოს საფეხბურთო კარიერის დასრულება სურდა, მაგრამ ბრაზილიელის ძმამ განაცხადა, რომ ეს ინფორმაცია მოგონილი იყო. ოქტომბერში ჩემპიონთა ლიგაზე, „მილანის“ „ციურიხთან“ მატჩის წინ, ბრაზილიელი 2:30 საათზე ღამის კლუბში შენიშნეს, რის გამოც იგი დააჯარიმეს. 2009-2010 წლების სეზონის დასაწყისში რონალდინიოს გადაეცა პრიზი Golden Foot, რომელიც განკუთვნილი იყო 29 წელს გადაცილებული საუკეთესო მოთამაშისთვის. 21 ოქტომბერს ჩემპიონთა ლიგაზე „რეალთან“ თამაშისას რონალდინიომ „სამეფო კლუბის“ ფორვარდს, რაულს გუნდების ფეხბურთელების შეტაკებისას თავში დაარტყა. მალე რონალდინიომ კარგი ფორმა აკრიბა, ხოლო „სამპდორიასთან“ მატჩის შემდეგ, სადაც ბრაზილიელი შეხვედრის საუკეთესო მოთამაშე გახდა, „მილანის“ პრეზიდენტმა, სილვიო ბერლუსკონიმ თქვა, რომ რონალდინიო, როგორც ფეხბურთელი, აღსდგა. თვითონ რონალდინიო ამ შეფასებას დაეთანხმა: „მე ახლა იმაზე უკეთესიც გავხდი, ვიდრე მანამდე ვიყავი. წელიწადი დავხარჯე სწავლაში, თანაც არა მხოლოდ საფეხბურთო მოედანზე. ამის შემდეგ გაცილებით უფრო გამიმარტივდა, ყველაფერი ჩემი ჩარევის გარეშეც აეწყო. მე მსურს, რომ მსოფლიო ჩემპიონატზე, სამხრეთ აფრიკის რესპუბლიკაში მთავარი ვარსკვლავი გავხდე. ეს ნამდვილად ძალმიძს. ისედაც გამოვტოვე შესარჩევი კამპანია, რაც აქამდე ჩემს თავს არასდროს მომხდარა, ამიტომ ყველაფერი უნდა ავინაზღაურო“. მინი|მარჯვნივ|250px| რონალდინიო „მილანის“ თამაშში 2010 წლის იანვარში „მილანის“ ხელმძღვანელობამ რონალდინიოსთან კონტრაქტის გახანგრძლივება მოინდომა. 10 იანვარს რონალდინიომ „იუვენტუსთან“ მატჩში ორი გოლი გაიტანა. თამაშის შემდეგ მან თქვა, რომ კმაყოფილი იყო საკუთარი თამაშით და ბედნიერი იყო კლუბში ყოფნით: „მე გახარებული ვარ. „მილანმა“ ყველა პირობა შემიქმნა საიმისოდ, რომ კარგად მემუშავა. ახლა მოედანზე გამოვდივარ საკუთარ თავში დარწმუნებული და იმის გაკეთების უფრო მეტი მონდომებით, რაც მსურს. როცა არ ვთამაშობდი, არ ვიყავი კმაყოფილი. მაგრამ ლეონარდოსთან მე რეგულარულად ვიღებ სათამაშო პრაქტიკას. ახლა კარგ ფორმაში ვარ, ამიტომ ყველაფერი მშვენივრადაა. მე მხოლოდ მსურს, რომ ჩემი შესაძლებლობების მაქსიმუმი ვაჩვენო და „მილანს“ რაიმეს მოგებაში დავეხმარო. 2010 წლის 17 იანვარს რონალდინიომ ჰეთ-თრიკი შეასრულა. მან იტალიის ჩემპიონატის მე-20 ტურის მატჩში სამჯერ გაგმირა „სიენის“ კარი. 21-ე ტურში „ინტერის“ წინააღმდეგ მატჩის წინ, რომელშიც „მილანი“ 0:2 დამარცხდა, რონალდინიო ზედიზედ სამი დღის განმავლობაში ერთობოდა მილანის ერთ-ერთ სასტუმროში, რის გამოც კლუბმა იგი დააჯარიმა.
2010 წლის 13 აპრილს რონალდინიომ „მილანთან“ კონტრაქტი 2014 წლამდე გაახანგრძლივა. 16 მაისს, ჩემპიონატის უკანასკნელ ტურში, რონალდინიომ „იუვენტუსის“ კარში ორი გოლი გაიტანა და გუნდს 3:0 გაამარჯვებინა. პირველობის შედეგებით „მილანმა“ მე-3 ადგილი დაიკავა. რონალდინიო 15 საგოლე გადაცემით გახდა სერია A-ს საუკეთესო ასისტენტი, „გოლი + საგოლე გადაცემის“ სისტემით მან მე-3 ადგილი დაიკავა — 12 გოლი და 15 საგოლე გადაცემა. სულ სეზონის განმავლობაში რონალდინიომ 18 საგოლე გადაცემა გააკეთა.
სეზონი 2011/2012
2011 წლის 10 იანვარს რონალდინიო „ფლამენგოში“ გადავიდა, ამასთან ერთად კლუბის პრეზიდენტმა, პატრისია ამორინმა დირექტორთა საბჭოს მადლობა გადაუხადა „მოლაპარაკებების მსვლელობისას გამოჩენილი სიბრძნისა და გამჭრიახობისთვის“. ხელი მოეწერა 4-წლიან კონტრაქტს. 2011 წლის 2 თებერვალს რონალდინიო „rubro-negro-სთვის“ დებიუტი განახორციელა გუანაბარის თასის მე-5 ტურის მატჩში „ნოვა იგუასუს“ წინააღმდეგ. 2011 წლის 6 თებერვალს გუანაბარის თასის მე-6 ტურის გასვლით მატჩში „ბოავისტას“ წინააღმდეგ რონალდინიომ „ფლამენგოს“ მაისურით გატანილი გოლით ანგარიში გახსნა (23-ე წუთზე მან პენალტის რეალიზება მოახდინა. პენალტი დაიდო იმის გამო, რომ მასპინძელთა მეკარე ტიაგო შმიდტმა საჯარიმოში წააქცია დეივიდ დე სოუზა). 2011 წლის 16 თებერვალს ბრაზილიის თასის 1-ლი რაუნდის მატჩში „მურისის“ წინააღმდეგ რონალდინიომ „ფლამენგოსთვის“ თავისი პირველი გოლი გაიტანა „თამაშიდან“ (66-ე წუთზე რონალდინიომ მატჩში ანგარიში გახსნა. მან ბურთი შორეულ კუთხეში გაგზავნა თავით). მატჩი დასრულდა ანგარიშით 3:0 „ფლამენგოს“ სასარგებლოდ. 2011 წლის 27 თებერვალს ბრაზილიელმა ერთადერთი გოლი გაიტანა გუანაბარის თასის ფინალში „ბოავისტის“ წინააღმდეგ (მან ტიაგო ნევესის წინააღმდეგ თამაშის დარღვევის გამო დადებული 24-მეტრიანი საჯარიმო დარტყმის რეალიზება მოახდინა). 28 ივლისს „სანტოსის“ წინააღმდეგ მატჩში რონალდინიომ სამი გოლი გაიტანა და საგოლე გადაცემაც გააკეთა, რითიც თავის გუნდს გამარჯვება მოაპოვებინა (5:4).
სეზონი 2012
2012 წლის 4 ივნისს რონალდინიომ ხელი მოაწერა 6-თვიან კონტრაქტს „ატლეტიკო მინეიროსთან“. მან აიღო 49 ნომერი, რადგან მისი საყვარელი 10-იანი გილიერმე გუსმანს ჰქონდა დაკავებული. რონალდინიომ კლუბში დებიუტი განახორციელა 2012 წლის 9 ივნისს „პალმეირასის“ წინააღმდეგ მატჩში, რომელიც დასრულდა „ატლეტიკოს“ მინიმალური ანგარიშით გამარჯვებით (1:0). კლუბისთვის პირველი გოლი რონალდინიომ გაიტანა 2012 წლის 23 ივნისს „ნაუტიკო რესიფის“ წინააღმდეგ თამაშისას. მან პენალტის რეალიზება მოახდინა.
საბოლოოდ რონალდინიომ 2012 წელს თავის ახალ კლუბთან ერთად ლიგაზე გამოსვლებისთვის ბრაზილიის ოქროს ბურთი მოიგო.
სეზონი 2014
2014 წლის 9 იანვარს რონალდინიომ, როგორც იგი თავის ოფიციალურ ტვიტერის გვერდზე იუწყება, კლუბთან ახალ კონტრაქტს მოაწერა ხელი.
2014 წლის 28 ივლისს ფეხბურთელმა კლუბთან კონტრაქტი გაწყვიტა.
კერეტარო
2014 წლის 5 სექტემბერს რონალდინიომ ხელი მოაწერა ორწლიან კონტრაქტს მექსიკურ კლუბ „კერეტაროსთან“. 17 სექტემბერს მან კლუბის შემადგენლობაში დებიუტი განახორციელა „ტიგრესთან“ წინააღმდეგ მატჩში, რომელიც „კერეტარომ“ წააგო ანგარიშით 0:1, თვითონ ბრაზილიელმა კი ვერ მოახერხა პენალტის რეალიზება. 22 სექტემბერს „გვადალახარასთან“ მატჩში მან პენალტის რეალიზების შედეგად ანგარიში გახსნა.
ფლუმინენსე
2015 წლის 11 ივლისს რონალდინიომ განაცხადა ბრაზილიაში დაბრუნებისა და კლუბ „ფლუმინენსესთან“ 18 თვიანი კონტრაქტის გაფორმების შესახებ. თუმცა იმავე წლის 28 სექტემბერს რონალდინიომ მიაღწია შეთანხმებას კლუბთან გარიგების შეწყვეტაზე.
2018 წლის 16 იანვარს რონალდინიომ ოფიციალურად დაასრულა საფეხბურთო კარიერა. .
საერთაშორისო კარიერა
1999 წლის 26 ივნისს, ამერიკის თასის დაწყებამდე 3 დღით ადრე, რონალდინიომ დებიუტი განახორციელა ბრაზილიის ეროვნულ ნაკრებში, ლატვიასთან ამხანაგურ მატჩში, რომელიც ბრაზილიელებმა 3:0 მოიგეს. თავის მეორე თამაშში — ვენესუელასთან, ამერიკის თასზე, რონალდინიომ თავისი გუნდის 7 უპასუხო ბურთიდან ერთ-ერთი გაიტანა. ეს ამერიკის თასი ბრაზილიამ მოიგო, რონალდინიომ კი 4 მატჩი გამართა და 1 გოლი გაიტანა. ამერიკის თასის დასრულებიდან ერთი კვირის შემდეგ რონალდინიო კონფედერაციების თასზე გამოიძახეს, სადაც მან ყველა მატჩში მიიღო მონაწილეობა, გარდა ფინალური თამაშისა (რომელშიც ბრაზილიამ მექსიკას მოუგო ანგარიშით 3:4), ასევე 1 აგვისტოს, საუდის არაბეთთან გააკეთა ჰეთ-თრიკი (ის მატჩი ბრაზილიელებმა 8:2 მოიგეს). რონალდინიომ თავისი გამოსვლებისთვის ტურნირის საუკეთესო მოთამაშისა და 6 გოლით საუკეთესო ბომბარდირის ტიტული მოიპოვა (ამავე რაოდენობის გოლები ჰქონდათ გატანილი მარზუკ ალ-ოტაიბისა და კუაუტემოკ ბლანკოს). მინი|მარცხნივ|240px| რონალდინიო და ბრაზილიის პრეზიდენტი [[ლუის ინასიუ ლულა და სილვა|ლულა და სილვა ]]
2000 წელს რონალდინიო ბრაზილიის ახალგაზრდულ ნაკრებთან ერთად მონაწილეობდა ოლიმპიურ თამაშებზე სიდნეიში. უფრო ადრე, იმავე წელს, იგი ბრაზილიელებს წინასაოლიმპიადო ტურნირის მოგებაში დაეხმარა და 7 თამაშში 9 გოლი გაიტანა. თუმცა თვითონ შეჯიბრში ბრაზილია 1/4 ფინალიდან გამოვარდა, როცა კამერუნთან წააგო. რონალდინიომ ტურნირზე 4-ვე მატჩი გამართა და კამერუნთან წაგებულ თამაშში 1 გოლი გაიტანა. მინი|მარჯვნივ|180px| რონალდინიო [[ფეხბურთი 2008 წლის ზაფხულის ოლიმპიურ თამაშებზე|2008 წლის ოლიმპიადაზე ]] 2002 წელს რონალდინიომ მონაწილეობდა თავის პირველ მსოფლიო ჩემპიონატში. ტურნირზე მან 5 მატჩში მიიღო მონაწილეობა და 2 გოლი გაიტანა. პირველი გოლი მან ჯგუფურ ეტაპზე, ჩინეთის ნაკრების კარში გაიტანა. ეს თამაში ბრაზილიელებმა მოიგეს ანგარიშით 4:0. მეორე ბურთი რონალდინიომ ინგლისს გაუტანა 21 ივნისს, ამ გოლმა ბრაზილიელებს გამარჯვება მოუტანა: შეხვედრის 50-ე წუთზე რონალდინიომ 35 მეტრიდან დაარტყა და დევიდ სიმენის კარი განგმირა. 7 წუთში რონალდინიო მოედნიდან გააძევეს, მას შემდეგ, რაც მან თამაშის წესები დაარღვია ინგლისელ მცველ დენი მილზთან. ამის გამო ბრაზილიელმა ნახევარფინალური მატჩი გამოტოვა, მაგრამ გავიდა ფინალში და გუნდს გერმანიის დამარცხებასა და მსოფლიო ჩემპიონის ტიტულის მოგებაში დაეხმარა.
2003 წელს რონალდინიო მონაწილეობდა კონფედერაციების თასზე, თუმცა ბრაზილიელებმა ჯგუფიდან გასვლა ვერ მოახერხეს, თვითონ რონიმ კი 3-ვე თამაში გამართა, მაგრამ გოლის გატანა ვერ მოახერხა. მომავალ წელს რონალდინიო არ წავიდა ამერიკის თასზე, რადგან გუნდის მთავარმა მწვრთნელმა, კარლოს ალბერტო პარეირამ გადაწყვიტა თავისი „ვარსკვლავები“ დაესვენებინა და ტურნირზე მეორე შემადგენლობა წაიყვანა. 2005 წელს რონალდინიო თავის გუნდს კონფედერაციების თასის მოგებაში დაეხმარა, ასევე იგი დაასახელეს ფინალური შეხვედრის მთავარ მოთამაშედ, სადაც ბრაზილიელებმა არგენტინა დაამარცხეს ანგარიშით 4:1. ტურნირზე რონალდინიომ 3 გოლი გაიტანა.
2006 წელს იგი მონაწილეობდა მსოფლიო ჩემპიონატზე, სადაც ბრაზილელების 5-ვე შეხვედრა გამართა. ის გუნდის შეტევის „მაგიური კვადრატის“ ნაწილი იყო, რომელიც შედგებოდა რონალდოს, კაკას, ადრიანოსა და თვითონ რონალდინიოსგან. თუმცა თავდასხმის ოთხეულმა ტურნირზე მხოლოდ 5 გოლი გაიტანა. რონალდინიომ ვერც ერთხელ ვერ მოახერხა მოწინააღმდეგის კარის აღება, მეტიც, მან მხოლოდ ერთი საგოლე გადაცემა გააკეთა (ჟილბერტოზე იაპონიასთან მატჩში). 1/4 ფინალში ბრაზილია საფრანგეთთან დამარცხდა ანგარიშით 0:1. ამ მატჩში ბრაზილიელებმა ფრანგების კარში მხოლოდ ერთხელ გაგზავნეს ბურთი. შინ დაბრუნებისას მთელი გუნდი კრიტიკას დაექვემდებარა. 3 ივნისს, საფრანგეთთან მარცხის შემდეგ 2 დღეში, ვანდალებმა შაპეკოში ფისისა და მინის ბოჭკოსგან გაკეთებული რონალდინიოს 7,5 მეტრიანი ძეგლი გაანადგურეს, რომელიც 2004 წელს დადგეს ფიფა-ს ვერსიით წლის ფეხბურთელად დასახელების პატივსაცემად. იმავე დღეს რონალდინიო, რომელსაც ადრიანოც შეუერთდა, წავიდნენ ბარსელონაში და მის სახლში გამართეს წვეულება, რომელიც ღამის კლუბში გაგრძელდა დილამდე. ამას მოჰყვა იმ აზრის მომხრეების ზრდა, რომლის თამახმადაც ბრაზილიელი ფეხბურთელები მოედანზე ბოლომდე არ დახარჯულან. მინი|მარჯვნივ|240px| რონალდინიო [[2007 წლის 18 ნოემბერს ]] 2007 წლის 24 მაისს რონალდინიომ ორჯერ მოახერხა ჩილეს ნაკრების კარის აღება, რაც მისთვის პირველი შედეგიანი მატჩი გამოდგა 2005 წლის კონფედერაციების თასის შემდეგ, ამით მან შეყვიტა 2-წლიანი უგოლო სერია ეროვნულ ნაკრებში. იმავე წელს მან ითხოვა, რომ არ გამოეძახებინათ ამერიკის თასზე. ამის მიზეზად მან დაღლილობა მოიყვანა. 18 დეკემბერს რონალდინიომ დააგვიანა „ბარსელონის“ შეკრებაზე, ნაკრებში ეკვადორთან თამაშის შემდეგ, იმის გამო, რომ ის და კიდევ რამდენიმე ბრაზილიელი ფეხბურთელი რიო-დე-ჟანეიროს ერთ-ერთ ყველაზე პრესტიჟულ ღამის კლუბში ერთობოდნენ და იქიდან მხოლოდ დილის 11 საათზე წამოვიდნენ.
2008 წლის 7 ივლისს რონალდინიო დაასახელე 3 ასაკოვ ფეხბურთელს შორის, რომლებიც გაემგზავრებოდნენ ოლიმპიადაზე. „ბარსელონამ“ თავიდან აუკრძალა რონალდინიოს ტურნირზე წასვლა, მაგრამ ბრაზილიელი „მილანში“ გადავიდა, რომელსაც თავისი ფეხბურთელის ტურნირზე გამგზავრებისთვის წინააღმდეგობა არ გაუწევია. რონალდინიომ ტურნირზე 2 გოლი გაიტანა, ორივე — ახალი ზელანდიის კარში. ბრაზილიელები ტურნირის ნახევარფინალამდე გავიდნენ, სადაც არგენტინასთან დამარცხდნენ. მე-3 ადგილისთვის მატჩში ბრაზილიამ დაამარცხა ბელგია ანგარიშით 3:0.
მილანში გადასვლის შემდეგ რონალდინიომ თავიდან დაკარგა ადგილი ბრაზილიელების სასტარტო შემადგენლობაში, შემდეგ კი საერთოდ შეწყვიტეს მისი ეროვნულ ნაკრებში გამოძახება. 2009 წლის შემოდგომაზე რონალდინიომ კარგი ფორმა აკრიბა და ნაკრებში დაბრუნების სურვილი გამოთქვა. წარმატებული გამოსვლების მიუხედავად, რონალდინიო მხოლოდ ნაკრების სათადარიგო ფეხბურთელების სიაში მოხვდა. ეს გადაწყვეტილება კრიტიკას დაექვემდებარა მსოფლიო ჩემპიონატის ორგკომიტეტის თავმჯდომარის, დენი ჯორდანის მიერ.
2010 წლის 6 სექტემბერს ბრაზილიის ნაკრების ახალმა მწვრთნელმა, მანო მენეზესმა, განაცხადა, რომ რონალდინიოს ეროვნულ გუნდში თამაშის საშუალებას მისცემდა.
2010 წლის 29 ოქტომბერს რონალდინიო წელიწადნახევრის განმავლობაში პირველად გამოიძახეს ბრაზილიის ნაკრებში, არგენტინის ნაკრების წინააღმდეგ ამხანაგურ მატჩში. 17 ნოემბერს რონალდინიო ეროვნული ნაკრების მაისურით გამოვიდა არგენტინასთან მატჩში, რომელშიც ბრაზილიელები დამარცხდნენ ანგარიშით 0:1.
2011 წლის 18 აგვისტოს მანო მენეზესმა რონალდინიო გამოიძახა განის ნაკრების წინააღმდეგ ამხანაგურ მატჩში, რომელიც გაიმართა 5 სექტემბერს და რომელიც ბრაზილიელების მინიმალური სხვაობით გამარჯვებით დასრულდა — 1:0. მალე რონალდინიო როკის თასის ორ მატჩში გამოიძახეს არგენტინის ნაკრების წინააღმდეგ, რომლებიც შედგა 15 და 29 სექტემბერს. პირველ მატჩში ის კაპიტნის სამკლაურით გამოვიდა, შეხვედრა კი საბოლოოდ ნულოვანი ყაიმით დასრულდა. ასევე მანო მენეზესმა რონალდინიო გამოიძახა ამხანაგურ მატჩებზე კოსტა-რიკისა და მექსიკის ნაკრებების წინააღმდეგ, რომლებიც შესაბამისად გაიმართა 7 და 11 ოქტომბერს.
მისი კარგი ფორმა 2013 წლის დასაწყისშიც შენარჩუნდა და ეროვნული ნაკრების მწვრთნელმა, ლუის ფელიპე სკოლარიმ იგი ნაკრების კაპიტნად დაასახელა ჩილესთან ამხანაგურ მატჩში, რომელიც 24 აპრილს გაიმართა. მიუხედავად ამისა, რონალდინიო არ გამოუძახებიათ 2013 წლის კონფედერაციების თასზე.
პირადი ცხოვრება
რობერტო, რონალდინიოს ძმა, ამჟამად მისი აგენტია. ხოლო და, დეიზი, მასობრივი ინფორმაციის საშუალებებთან კონტაქტის კოორდინატორად მუშაობს.
2001 წელს იგი გადაიღეს ტელესერიალ „კლონის“ ეპიზოდში.
2005 წლის 25 თებერვალს რონალდინიო მამა გახდა. მან ვაჟს ჟუანი დაარქვა, გარდაცვლილი მამის პატივსაცემად. ბიჭი გაჩნდა კლუბ „დომინგან დე ფაუსტანის“ მოცეკვავე ჟანაინა ნატიენელე ვიანა მენდესისგან.
2007 წლის 27 აგვისტოს რონალდინიომ ესპანეთის ქვეშევდრომობა მიიღო.
რეალიზებული პენალტები
რონალდინიომ თავისი კარიერის განმავლობაში 15 პენალტის რეალიზება მოახდინა. მათ შორის: 9 „მილანისთვის“ და 6 „ფლამენგოსთვის“.
მიღწევები
გუნდური მინი|მარჯვნივ|400px| რონალდინიო 2005 წლის ესპანეთის ჩემპიონატის გამარჯვების აღნიშვნაზე
„გრემიო“
პარი სენ-ჟერმენი
ბარსელონა
მილანი
ატლეტიკო მინეირო
ბრაზილიის ნაკრები
პირადი მიღწევები მინი|მარჯვნივ|220px| [[გრაფიტი, რომელიც მიძღვნილია რონალდინიოსა და რონალდოზე ბერლინის რაიონ კროიცბერგში ]]
სქოლიო
კატეგორია:დაბადებული 21 მარტი კატეგორია:დაბადებული 1980 კატეგორია:ბრაზილიელი ფეხბურთელები კატეგორია:ბრაზილიის ნაკრების ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:მილანის ფეხბურთელები კატეგორია:პარი სენ-ჟერმენის ფეხბურთელები კატეგორია:გრემიოს ფეხბურთელები კატეგორია:ფლამენგოს ფეხბურთელები კატეგორია:ატლეტიკო მინეიროს ფეხბურთელები კატეგორია:კერეტაროს ფეხბურთელები კატეგორია:ფლუმინენსეს ფეხბურთელები კატეგორია:ოქროს ბურთის მფლობელები კატეგორია:სერია A-ს ფეხბურთელები კატეგორია:ლიგა 1-ის ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:მექსიკის ჩემპიონატის ფეხბურთელები კატეგორია:1999 წლის კოპა ამერიკის ფეხბურთელები კატეგორია:1999 წლის ფიფა-ს კონფედერაციის თასის ფეხბურთელები კატეგორია:2002 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:2003 წლის ფიფა-ს კონფედერაციის თასის ფეხბურთელები კატეგორია:2005 წლის ფიფა-ს კონფედერაციის თასის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2008 წლის ზაფხულის ოლიმპიური თამაშების მედალოსნები კატეგორია:ფიფას 100-ეული
ზარანდია
საკუთარი სახელი ზარანდია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გეიდარ ფალავანდიშვილი
გეიდარ ფალავანდიშვილი (დ.1 ივლისი, 1937, თბილისი — გ.6 მაისი, 2012) — ქართველი ინჟინერი და მსახიობი.
1963 წელს დაამთავრა საქართველოს პოლიტექნიკური ინსტიტუტის ჰიდროტექნიკურ ნაგებობათა მშენებლობის ფაკულტეტი.
1970 წლიდან მუშაობდა „საქსახწყალპროექტში“. 1980 წლიდან ინსტიტუტის დირექტორად, მისი ხელმძღვანელობით დაამუშავეს ისეთი მნიშვნელოვანი ობიექტების პროექტები, როგორიცაა „ზემო ალაზნის სარწყავი სისტემა“ და სხვა. მიღებული აქვს სახელმწიფო ჯილდოები. მან შეასრულა როლები ფილმებში: „ალავერდობა“ (გურამი, 1962), „ვედრება“ (მუცალი, 1967), „ფერისცვალება“ (გივი, 1968), „ჯვარცმული კუნძული“ (სოსო, 1968), „მთვარის მოტაცება“ (თარაშ ემხვარი, 1973). მიღებული აქვს საქართველოს სსრ უმაღლესი საბჭოს პრეზიდიუმის სიგელი. ინჟინერ-ჰიდროტექნიკოსი.
რესურსები ინტერნეტში
კატეგორია:დაბადებული 1 ივლისი კატეგორია:დაბადებული 1937 კატეგორია:ქართველი ინჟინრები კატეგორია:ქართველი მსახიობები
ისლანდიის ადმინისტრაციული დაყოფა
ამ სტატიაში მოცემულია ისლანდიის ადმინისტრაციული დაყოფა.
სათემოები
ისლანდიაში არსებობს 76 მუნიციპალიტეტი, რომლებიც არეგულირებენ უმრავლესობა ადგილობრივ საკითხებს, როგორიცაა სკოლები, ტრანსპორტი და ზონირებას.
ოლქები
ისლანდია შედგება 23 ოლქისაგან, რომელთა უმრავლესობა დაყოფილია ისტორიული თვალსაზრისით. ამჟამად ისლანდია 26 მაგისტრატებს შორის იყოფა, რომლებიც ახორციელებენ ხელისუფლებას სხვადასხვა თანამდებობაზე, მათ შორის: ადგილობრივი პოლიციის მოვალეობა, გადასახადების აკრეფა, ბანკროტად გამოცხადება და ქორწინება ეკლესიის გარეთ.
რეგიონები
ისლანდია იყოფა რვა რეგიონად, რომელიც ძირითადად გამოიყენება სტატისტიკური მიზნებისათვის.
საარჩევნო ოლქები
2003 წლამდე ისლანდიის საარჩევნო ოლქები დაყოფილი იყო რეგიონების მიხედვით, მაგრამ კონსტიტუციაში შესწორების თანახმად შეცვლილი იქნა 6 საარჩევნო ოლქად.
რესურსები ინტერნეტში
კატეგორია:ისლანდიის ადმინისტრაციული დაყოფა
In the Wee Small Hours
In the Wee Small Hours — ფრენკ სინატრას ალბომი, გამოცემული 1955 წელს. ფირფიტა გამოიცა ლეიბლზე Capitol.
ალბომი ნაწილობრივ კონცეფტუალურია, ვინაიდან სიმღერების უმეტესობა ერთმანეთთან სიუჟეტურად არის დაკავშირებული.
სქოლიო
კატეგორია:ფრენკ სინატრას ალბომები კატეგორია:1955 წლის ალბომები
Amblyopone gaetulica
სქოლიო
კატეგორია:Amblyopone
Growing Up Live
Growing Up Live — პიტერ გებრიელის DVD, რომელშიც შეტანილია 2003 წლის ტურნეს Growing Up ფარგლებში მილანში გამართული ორი კონცერტის ჩანაწერები. ამ კონცერტზე გამოიყენება რობერტ ლეპეიჯის მიერ შექმნილი დეკორაციები. DVD დისკს თან ახლავს ტონი ლევინის მიერ გადაღებული ფოტოსურათები და ინტერვიუ პიტერ გებრიელთან.
სქოლიო
კატეგორია:პიტერ გებრიელის ვიდეო ალბომები კატეგორია:პიტერ გებრიელის კომპილაციური ალბომები კატეგორია:Geffen Records-ის ვიდეო ალბომები კატეგორია:Geffen Records-ის კომპილაციური ალბომები კატეგორია:2003 წლის ვიდეო ალბომები
წამება
thumb|200px|წამება, [[ინკვიზიცია ესპანეთში, დაახ. 1700 წ.]] წამება — გაერთიანებული ერების კონვენციის თანახმად არის: ადამიანის ნებისმიერი მტკივნეული, გამიზნული და სასტიკი ფიზიკური ან გონებრივი ტანჯვა ნებისმიერი მიზეზით, იქნება ეს მისგან რაიმე ინფორმაციის მიღება თუ შურისძიება.
რესურსები ინტერნეტში
კატეგორია:წამება
ირაკლი რცხილაძე
ირაკლი რცხილაძე (დ. 27 სექტემბერი, 1900, შაშიანი, თელავის მაზრა — გ. 29 ივნისი, 1974) — ქართველი პედიატრი, მედიცინის მეცნიერებათა დოქტორი, პროფესორი (1950), საქართველოს სსრ-ის მეცნიერებათა დამსახურებული მოღვაწე (1961).
ბიოგრაფია
დაამთავრა თბილისის სახელმწიფო უნივერსიტეტის სამედიცინო ფაკულტეტი. 1928-1933 წლებში იყო პროფესორ მარიამ უგრელიძის კათედრის ორდინატორი, ამავე დროს მუშაობდა საქართთველოს ჯანმრთელობის დაცვის სამინისტროში საბავშვო ბაღებისა და სანატორიუმების განყოფილების წამყვან თანამშრომლად. ამ პერიოდში მის მიერ დაარსებული და გახსნილია ბავშვთა კვების სამზარეულოები, ბაგები და სანატორიუმები (წაღვერი, წყნეთი, პატარა ცემი, კოჯორი, ჯავა და სხვ.) 1933 წლიდან იყო თბილისის სახელმწიფო სამედიცინო ინსტიტუტის პედიატრიის კათედრის ასისტენტი, დოცენტი, 1944 წლიდან კათედრის გამგე. ირაკლი რცხილაძე მუშაობდა ტუბერკულოზური მენინგიტის კლინიკისა და დიაგნოსტიკის, კუჭ-ნაწლავის ქრონიკული და მწვავე დაავადებების საკითხებზე, იკვლევდა ფილტვის პათოლოგიებს; ჩამოაყალიბა პნევმონიების ახალი კლასიფიკაცია და პნევმონიების მკურნალობის მეთოდები; სწავლობდა ალერგიებისა და ბრონქული ასთმის ეტიოლოგიის და პათოგენეზის დადგენის საკითხებს. გამოქვეყნებული აქვს სამეცნიერო შრომები და მონოგრაფიები.
2000 წელს ირაკლი რცხილაძის დაბადების 100 წლისთავთან დაკავშირებით შაშიანის საჯარო სკოლას მიენიჭა მისი სახელი, თბილისის სახელმწიფო სამედიცინო ინსტიტუტის პედიატრიულ ფაკულტეტზე დაარსდა ირაკლი რცხილაძის სახელობის 2 სტიპენდია.
რესურსები ინტერნეტში
კატეგორია:დაბადებული 1900 კატეგორია:დაბადებული 27 სექტემბერი კატეგორია:გარდაცვლილი 1974 კატეგორია:გარდაცვლილი 29 ივნისი კატეგორია:ქართველი პედიატრები კატეგორია:საქართველოს მეცნიერების დამსახურებული მოღვაწეები კატეგორია:გურჯაანის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
ბარინასის შტატი
ბარინასი (Estado Barinas) — შტატი ვენესუელაში. დედაქალაქია ბარინასი. 1954 წელს შტატში დაიბადა ქვეყნის ამჟამინდელი პრეზიდენტი უგო ჩავესი. შტატის გუბერნატორი ამჟამად მისი ძმა — ადან ჩავესია.
ბარინასის შტატის ფართობი 35 200 კმ²-ს შეადგენს, მოსახლეობა კი 2007 წლის მონაცემებით 756 600 ადამიანს.
მდებარეობს ქვეყნის სამხრეთ-დასავლეთ ნაწილში. ტერიტორიის უდიდესი ნაწილი ვაკეებს უჭირავს, დარჩენილი ნაწილი კი ანდების მთებს. მისი ფართობი ქვეყნის მთლიანი ფართობის 3,84%-ს შეადგენს.
შტატის სახელი მომდინარეობს ადგილობრივი ტომისგან, რომელიც ვენესუელის ანდებში სახლობს.
მუნიციპალიტეტები
ბარინასის შტატი მოიცავს 12 მუნიციპალიტეტს, ესენია:
რესურსები ინტერნეტში
კატეგორია:ვენესუელის შტატები კატეგორია:ბარინასის შტატი
ჟეზყაზღანი
1954 წლის 20 დეკემბერს ყაზახეთის სსრ-ის უმაღლესი საბჭოს გადაწყვეტილებით მუშათა დასახლებას დიდ ჯეზყაზღანს მიენიჭა ქალაქის სტატუსი. ქალაქი არის ქვეყნის ფერადი მეტალურგიის მნიშვნელოვანი ცენტრი.
სქოლიო
კატეგორია:ყაზახეთის ქალაქები
საბრინა სალერნო
საბრინა სალერნო (Norma Sabrina Salerno; აგრეთვე ცნობილი როგორც საბრინა დ. 15 მარტი, 1968, გენუა, იტალია)   — იტალიელი მომღერალი, მოდელი, პროდიუსერი.
რესურსები ინტერნეტში
კატეგორია:იტალიელი მომღერლები კატეგორია:იტალიელი მსახიობები კატეგორია:იტალიელი მუსიკალური პროდიუსერები კატეგორია:დაბადებული 1968 კატეგორია:დაბადებული 15 მარტი
Live at Montreux 1981
Live at Montreux 1981 — მაიკ ოლდფილდის მიერ მონტრეს ცნობილი ჯაზ-ფესტივალის ფარგლებში 1981 წელს გამართული კონცერტის ჩანაწერი. იგი გამოვიდა 2006 წელს (DVD ფორმატში). კონცერტი შედგა მუსიკოსის ტურნეს European Adventure Tour 1981 ფარგლებში.
სქოლიო
კატეგორია:მაიკ ოლდფილდის ვიდეო ალბომები კატეგორია:2006 წლის ვიდეო ალბომები კატეგორია:2006 წლის საკონცერტო ალბომები კატეგორია:საკონცერტო ვიდეო ალბომები
ვლასა მგელაძე
ვლასა მგელაძე (დ. 1868, ზომლეთი — გ. 1943, პარიზი) — ქართველი რევოლუციონერი, პოლიტიკოსი, საქართველოს დამფუძნებელი კრების წევრი.
ადრეული წლები
დაიბადა გლეხის ოჯახში. მისი მამა და ბიძა მოახლისეებად მონაწილეობდნენ 1877-1878 წლების რუსეთ-ოსმალეთის ომში. ომიდან დაბრუნებული ჯარისპან მგელაძე ლოგინად ჩავარდა და მალე გარდაიცვალა. ადრევე დაობლებული ვლასა წერა–კითხვის სასწავლად მთავარდიაკვანმა ექვთიმე მეგრელიძემ წაიყვანა თავის სახლში. მღვდლის ოჯახიდან დაბრუნებული შეიყვანეს აკეთის ერთკლასიან სკოლაში, სადაც ასწავლიდნენ არსენ წითლიძე და ირაკლი შევარდნაძე. სკოლა მატერიალური გაჭირვების გამო ვერ დაამთავრა.
სამი წლის შემდეგ თბილისში გადავიდა და ჯერ ექვთიმე ხელაძის, რამდენიმე ხანში კი გაზეთ „ივერიის“ სტამბაში მაქსიმე შარაძესთან დაიწყო მუშაობა ასოთამწყობად. გაზეთის რედაქციაც აქ იყო მოთავსებული და აქვე იმართებოდა ილია ჭავჭავაძის განთქმული „ხუთშაბათობები“. „ივერიაში“ მუშაობის დროს გაიცნო ალექსანდრე ყაზბეგი, ეგნატე ნინოშვილი, ნიკო ნიკოლაძე, აკაკი წერეთელი, ივანე მაჩაბელი, ვაჟა-ფშაველა, იაკობ გოგებაშვილი, ფილიმონ ქორიძე, ზაქარია ჭიჭინაძე, სილიბისტრო ჯიბლაძე. დაუახლოვდა ნინოშვილსა და ჯიბლაძეს, რომლებმაც ჩართეს მესამე დასის მუშაობაში. 1894 წლის იანვრის მიწურულიდან ვლასა მგელაძე ჟურნალ „კვალს“ და „ჯეჯილს“ აწყობდა მატინიანცის სტამბაში. ამ პერიოდში კიდევ უფრო დაუახლოვდა გიორგი წერეთელს, მის მეუღლეს — ანასტასია თუმანიშვილს და მათ შვილებს – ლევან, კაკი და ელენე წერეთლებს. ჟურნალ „კვალში“ დაიწყო პირველი წერილების ბეჭდვაც. 1894 წელს დაბეჭდა პირველი არალეგალური წიგნაკი სემინარიის ბუნტზე და დეკანოზ ჩუდეცკის მკვლელობაზე. 1890-იან წლებში დაესწრო და მონაწილეობა მიიღო მოვლენებში, რომლებმაც საქართველოში ეროვნული მოძრაობის აღმავლობა გამოიწვია: ნიკოლოზ ბასრათაშვილის ნეშტის გადასვენება განჯიდან თბილისში, კრწანისის ბრძოლის 100 წლისთავი, გაბრიელ ეპისკოპოსის დაკრძალვა.
რევოლუციური საქმიანობა
1900 წელს მონაწილეობდა თბილისის სოციალ-დემოკრატიული ორგანიზაციების მიერ ქალაქგარეთ, მლაშე ტბებთან მოწყობილ საპირველმაისო დემონსტრაციაში. იმავე წელს რკინიგზის გაფიცვის დროს ბეჭდავდა პროკლამაციებს. 1900 წელს მცირე ხნით იყო დაპატიმრებული. 1901 წელს თბილისში, საპირველმაისო დემონსტრაციაში მონაწილეობის გამო დააპატიმრეს და სამი თვის პატიმრობის შემდეგ თბილისიდან გააძევეს. გასახლების შემდეგ ცხოვრობდა ბათუმში, სადაც კარლო ჩხეიძესთან ერთად აქტიურად ჩაერთო ადგილობრივი სოციალ-დემოკრატიული ორგანიზაციის მუშაობაში, მოაწყო არალეგალური სტამბა. 1901 წელს დაეხმარა ვლადიმერ კეცხოველს არალეგალური შრიფტის შოვნასა და ბაქოში არალეგალური სტამბის დაარსებაში. 1901 წელს დააპატიმრეს თბილისის რკინიგზის სადგურზე. 17 თვე გაატარა მეტეხის ციხეში, შემდეგ კი ადმინისტრაციული წესით სამი წლით გადაასახლეს ირკუტსკში, საიდანაც გაიქცა 1904 წელს. 1904 წელს მუშაობდა ბაქოში არალეგალურ სტამბა „ნინაში“. 1905 წელს მუშაობდა ბათუმში, პარალელურად – თბილისში, ხელმძღვანელობდა ბომბების სახელოსნოს მოწყობას, მონაწილეობდა სომეხ-თათართა შეტაკების განმუხტვაში. 1906 წელს ესწრებოდა რსდმპ ყრილობას სტოკჰოლმში, სადაც წარმოთქვა საყურადღებო სიტყვა. 1906 წელს თბილისის თვითმმართველობაში წარმოთქვა სიტყვა სახელმწიფო სათათბიროს არჩევნების შესახებ, ასევე სათავადაზნაურო გიმნაზიის დარბევის დროს მოკლული პედაგოგის, სოციალ-ფედერალისტური პარტიის წევრ შიო ჩიტაძის დაკრძალვაზე. 1907 წელს აქტიურად მონაწილეობდა მეორე სახელმწიფო სათათბიროს საარჩევნო კამპანიაში. 1907 წელს იყო რსდმპ ლონდონის ყრილობის დელეგატი თბილისის ორგანიზაციიდან. 1907 წლის 9 სექტემბერს მუშების სახელით სიტყვა წარმოთქვა ილია ჭავჭავაძის დასაფლავებაზე.
1908 წელს არალეგალურად გაემგზავრა ევროპაში – ჯერ ვენაში, ხოლო შემდეგ ციურიხში. ურთიერთობა ჰქონდა პ. აქსელროდესთან, გიორგი პლეხანოვთან, პეტრე კროპოტკინთან, მაქსიმ გორკისთან, ჟან ჟორესთან. მისი პარტიული მეტსახელი იყო „ტრია“. შვეიცარიაში მყოფ ვლასა მგელაძეს ქართველმა სოციალ-დემოკრატებმა აცნობეს, რომ აპირებდნენ მონაწილეობა მიეღოთ სპარსეთში ყაჯარების იმპერიის საწინააღმდეგო რევოლუციაში. მგელაძე 1908 წელს თბილისის გავლით 1908 წელს ჩავიდა სპარსეთში, მონაწილეობა მიიღო თავრიზის რევოლუციაში და უშიშარი მებრძოლის სახელიც მოიხვეჭა. იყო კავკასიიდან თავრიზში ჩასული წითელი რაზმების მეთაური და ადგილობრივი რევოლუციური მთავრობის წევრი. ბრძოლისთვის მზადებისას ხელში აუფეთქდა ყუმბარა და მიიღო მარჯვენა ხელის დასახიჩრება. 1909 წელს თეირანში დაესწრო მეჯლისის გახსნას და ირანის კონსტიტუციის მიღებასთან დაკავშირებით წარმოთქვა სიტყვა, რომელმაც მეჯლისზე უდიდესი შთაბეჭდილება მოახდნა. ეს სიტყვა „რუსკოე სლოვოში“ გამოქვეყნდა და ევროპაშიც გავრცელდა. ამავე წელს გაზეთ „მომავალში“ ავეყნებდა წერილებს სპარსეთის რევოლუციის შესახებ. სპარსეთში ყოფნის დროს მოინახულა ფერეიდნელები და შეაგროვა მათ შესახებ ცნობები ქართველი მეცნიერებისთვის გადასაცემად. კონსტიტუციის მიღების შემდეგ საკუთარი მისია შესრულებულად ჩათვალა და ევროპაში დაბრუნდა.
1910 წლის მეორე ნახევრიდან კვლავ ევროპაში იყო და როგორც სოციალ–დემოკრატიული პარტიის აქტიური წევრი ეწეოდა რევოლუციურ საქმიანობას, კითხულობდა მოხსენებებს სპარსეთის რევოლუციაზე სხვადასხვა ქალაქებში, ციურიხში, ბერლინში, ჟენევასა და პარიზში. მაქსიმ გორკის მიწვევით სამი თვე დაჰყო კუნძულ კაპრიზე, სადაც გაიცნო ლენინი და მიხაილო კოციუბინსკი. 1911 წელს რსდმპ ცკ-ს დავალებით ჩავიდა თბილისში ნოე ჟორდანიასთან და სილიბისტრო ჯიბლაძესთან მოსალაპარაკებლად, მაგრამ მარტში ბათუმში ჟანდარმერიას ჩაუვარდა ხელთ. იჯდა ბათუმისა და მეტეხის ციხეებში. 1911 წელს გადაასახლეს როსტოვში. გადასახლებიდან გაიქცა ფინეთში, მაგრამ მიიღო ცნობა სპარსეთში გართულებული მდგომარეობის შესახებ და გადაწყვიტა იქ ჩასვლა. გზად მყოფი ბაქოში დააპატიმრეს 24 ოქტომბერს და კვლავ როსტოვში გადაასახლეს. კვლავ გაიქცა და არალეგალურად დაბრუნდა საქართველოში. 1912 წელს კავკასიის საოლქო კომიტეტმა გაგზავნა გერმანიაში, იქაურ სოციალ-დემოკრატიულ პარტიასთან, ფინანსური დახმარების მიღების მიზნით. ევროპაში ყოფნისას გაიგო ჩინეთში მიმდინარე რევოლუციის შესახებ და გადაწყვიტა იქ წასვლა, მაგრამ საბოლოოდ მაინც სპარსეთში ჩასვლა არჩია. ევროპაში ყოფნისას მონაწილეობა მიიღო ვენის მენშევიკურ კონფერენციაში. 1912 წელს მიიღო მოთხოვნილი დაფინანსება და დაბრუნდა თბილისში. 1913 წლის 17 იანვარს კვლავ დააპატიმრეს და მიუსაჯეს 5 წლით ნარიმის მხარეში გადასახლება, მაგრამ გაიპარა. კვლავ დააპატიმრეს ტომსკში, თუმცა კიდევ მოახერხა გაქცევა და ჯერ პეტერბურგში ჩავიდა საიდუმლოდ, შემდეგ ბაქოში, აქედან კი ქუთაისის გავლით გურიაში ამოჰყო თავი. მოინახულა მოხუცი დედა და კვლავ პეტერბურგის გზას დაადგა. აქ იშოვა პასპორტი და შლობა იანკელის ძე ებშტეინის სახელით გაემგზავრა გერმანიაში, სადაც ეწვია კარლ კაუცკის და კარლ ლიბკნეხტს. ორი კვირის შემდეგ გდავიდა ჟენევაში, იქედან წავიდა მონპელიეში, სადაც ქართველ სტუდენტებს წაუკითხა მოხსენება. მონპელიეს შემდეგ ნიცაში, ტურგენევის ბიბლიოთეკაში წაიკითხა მოხსენება სპარსეთის რევოლუციის შესახებ. ამის შემდეგ იტალიაში ეწვია პლეხანოვს და ლოზანაში დაბრუნდა კოტე ანდრონიკაშვილთან ერთად. 1914 წელს ვენის სოციალისტური ინტერნაციონალის კონგრესზე წარმოთქვა სიტყვა, რომელიც ფრანგულად თარგმნა კოტე ანდრონიკაშვილმა და დაბეჭდა საზღვარგარეთის გამოცემებში. შემდგომ წლებში კვლავ აქტიურად მოღვაწეობდა სოციალ–დემოკრატთა ემიგრანტულ წრეებში, იყო რუსეთის სოციალ–დემოკრატიული პარტიის ცენტრალური კომიტეტის ბიუროს წევრი. 1914 წლის მაისში იყო ბრიუსელის კონგრესის დელეგატი. 1915 წელს ცხოვრობდა ვენაში და თანამშრომლობდა „უკრაინის გაერთიანებულ ინტერპარტიულ მთავრობასთან“. 1915-1916 წლებში რამდენჯერმე იყო სტამბოლში „საქართველოს გათავისუფლების კომიტეტთან“ მოსალაპარაკებლად. რუსეთის 1917 წლის თებერვლის რევოლუციის შემდეგ ვლასა მგელაძე რუსეთში დაბრუნდა დალუქული მატარებლით ლენინთან ერთად. 1917 წლის ოქტომბრის გადატრიალების შემდეგ გაემიჯნა ბოლშევიკებს და დაბრუნდა საქართველოში.
პირველი რესპუბლიკა და ანტისაბჭოთა საქმიანობა
1917 წლის ნოემბერში აირჩიეს საქართველოს ეროვნული საბჭოს წევრად. 1917 წლის დეკემბერში იყო სახალხო გვარდიის ერთ-ერთი დამაარსებელი. სიტყვა წარმოთქვა 1918 წლის 26 იანვარს, თბილისის უნივერსიტეტის გახსნის დღეს. ხელი მოაწერა საქართველოს დამოუკიდებლობის აქტს. საქართველოს დამოუკიდებლობის გამოცხადების დღეს, 1918 წლის 26 მაისს, იგი მამადავითზე აიჭრა და ზარების რეკვით ახარა ხალხს ქვეყნის დამოუკიდებლობა 1918 წელს იყო საქართველოს პარლამენტის წევრი. 1919 წლის 12 მარტს აირჩიეს დამფუძნებელი კრების წევრად.
საქართველოში საბჭოთა ხელისუფლების დამყარების შემდეგ დარჩა თბილისში და ჩაება წინააღმდეგობის მოძრაობაში. აპრილში სიტყვა წარმოთქვა სამხედრო ტაძრის გალავანში 9 მარტს დაკრძალული ჯარისკაცების ორმოცზე, რის გამოც ჩეკამ მისი დაპატიმრება სცადა, მაგრამ ვლასა მგელაძე მიიმალა. 1921 წელსვე, ყოფილი სამხედრო მინიტრის, პარმენ ჭიჭინაძის დაკრძალვაზე წარმოთქვა სიტყვა, რის გამოც დააპატიმრეს. ავადმყოფობის გამო მალევე გაათავისუფლეს. ამის შემდეგ გადავიდა არალეგალურ მდგომარეობაში. 1922 წელს დამკომმა გაგზავნა დელეგატად გენუაში, ემიგრაციაში მყოფ მთავრობასთან მოსალაპარაკებლად. ვლასა მგელაძემ გენუის კონფერენციაზე ჩაიტანა კათოლიკოს-პატრიარქ ამბროსის მიმართვა, რომლითაც ის ოკუპაციისგან საქართველოს გათავისუფლებას ითხოვდა. 1923 წელს მონაწილეობდა გერმანიის სოციალ-დემოკრატიულ გაერთიანებულ ყრილობაში აუგსბურგსა და ნიურნბერგში. 1924 წლის დასაწყისში აჯანყების მოსამზადებლად დაბრუნდა საქართველოში და ხელმძღვანელობდა შეიარაღებულ აჯანყებას ქუთაისის მაზრაში. აჯანყების დამარცხების შემდეგ თავს აფარებდა გურიას. 1924 წლის სექტემბერში აგვისტოს აჯანყების ჩახშობის შემდეგ საქართველოს სსრ-ის ხელისუფლებამ მოახდინა მისი ქონების კონფისკაცია. 1925 წლის სექტემბერში არალეგალურად გაემგზავრა საზღვარგარეთ.
სქოლიო
კატეგორია:ქართველი რევოლუციონერები კატეგორია:ჩოხატაურის მუნიციპალიტეტში დაბადებულები კატეგორია:დაბადებული 1871 კატეგორია:გარდაცვლილი 1943 კატეგორია:საქართველოს დამფუძნებელი კრების წევრები კატეგორია:დაკრძალულები ლევილის სასაფლაოზე ვლასა კატეგორია:1924 წლის აგვისტოს აჯანყების მონაწილეები
სუმბათაშვილები
სუმბათაშვილები — ქართული თავადური საგვარეულო, რომელიც რამდენიმე შტოდ გაიყო. ქართულ წყაროებში იხსენიებიან XIII საუკუნიდან. თავდაპირველი ფორმა იყო „სუმბატისძე“. ქართლის სამეფოში იკავებდნენ მეითრების თანამდებობას. ერთი პერიოდი თბილისისა და ნავთლუღის მოურავებიც იყვნენ. ქვიშხეთში ფლოდნენ საკუთარ საგვარეულო სასახლეს. XV-XVIII საუკუნეებში ჰქონდათ თავისი სათავადო. იოანე ბატონიშვილის მიხედვით, სომხური წარმოშობის გვარია. თავის საგვარეულოს უკავშირებდნენ მცირე სომხეთის მმართველ ბაგრატუნების დინასტიას. ჩანან ქართლის თავადთა სიაში, რომელიც თან დართული აქვს 1783 წ. გეორგიევსკის ტრაქტატს. აქტიურ მონაწილეობას იღებდნენ კრწანისის ბრძოლაში. სუმბათაშავილებს არ ჰქონდათ რუსეთის იმპერიის შემადგენლობაში უმაღლესი გადაწყვეტილებით დამტკიცებული გერბი, თუმცა ცნობილია მათი საგვარეულო გერბების ორი ვარიანტი. თეიმურაზ II სიგელში (28 იანვარი, 1789 წ.) ქაიხოსრო მეითრიშვილი (ანუ მეითარის ძე) სუმბათაშვილი და მისი შვილები აბდულა-ბეგი და პაატა დასახელებული არიან თავადებად. რუსეთის იმპერიის შემადგნელობაში შესვლის შემდეგ, 1850 წლის 6 დეკემბერს დაუმტკიცდათ თავადის სტატუსი. გვარი რუსიფიცრებული იყო როგორც სუმბატოვი (Сумбатов). საგვარეულოს ცნობილი წარმომადგენელია ალექსანდრე სუმბათაშვილ-იუჟინი.
სქოლიო
კატეგორია:საქართველოს ფეოდალური საგვარეულოები
იარებიცა
იარებიცა (Яребица) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 8 ადამიანს.
პოლიტიკური სიტუაცია
ადგილობრივ ბოინოს საკმეტოში, რომლის შემადგენლობაშიც შედის იარებიცა, კმეტის (უხუცესის) თანამდებობას ასრულებს ისმაილ მეჰმედალი მეჰმედი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
მათი საკუთარი ლიგა
მათი საკუთარი ლიგა — 1992 წლის ამერიკული დრამატული ფილმი. ფილმი ეხება და ეძღვნება AAGPBL-ს, ამერიკელ ქალთა ბეისბოლის ლიგის მონაწილეებს, რომელიც 1943-54 წლებში არსებობდა. ფილმში ბეისბოლის გუნდის ერთ-ერთი წევრის როლს პოპ-ვარსკვლავი მადონა ასრულებს.
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:1992 წლის ფილმები კატეგორია:ფილმები სპორტის შესახებ კატეგორია:აშშ-ის ფილმების ეროვნული რეესტრის ფილმები კატეგორია:პენი მარშალის ფილმები
ცოდნა
მინი|ცოდნის განსახიერება ცოდნა – 1). საზოგადოებრივ-ისტორიული პრაქტიკით შემოწმებული და ლოგიკურად დადასტურებული სინამდვილის ჭეშმარიტი, ადეკვატური ასახვა ადამიანის ცნობიერებაში წარმოდგენების ცნებების, მსჯელობებისა და თეორიების სახით. იგი ობიექტური უნდა იყოს განსხვავებით რწმენისაგან, რომელიც გამოხატავს ადამიანის სუბიექტურ დარწმუნებულობას. განასხვავებენ არამეცნიერულ და მეცნიერულ ცოდნებს.
არამეცნიერული ცოდნა წარმოადგენს ისეთ ცოდნას, რომელიც არ არის დაფუძნებული მეცნიერული მეთოდებით. აქ გამოიყოფა ორი სახე – მეცნიერებამდელი და მეცნიერულის საპირისპირო ცოდნები. მეცნიერებამდელია ისეთი ცოდნა, რომელიც ადამიანს მოპოვებული აქვს ყოველდღიური გამოცდილების საფუძველზე და ემყარება საღი აზრის თვალსაჩინოებას. მეცნიერულის საპირისპირო ცოდნა არ ემყარება მეცნიერულ მეთოდებს და მისი შემოწმება ობიექტური მეთოდებით პრინციპულად გამორიცხულია. იგი არის არა ნამდვილი, არამედ მოჩვენებითი ცოდნა.
მეცნიერულია ცოდნა, რომელიც მეცნიერული მეთოდებით მიიღება და ობიექტურ შემოწმებადობას ექვემდებარება. მისი დაფუძნება ემყარება ცდას ან ლოგიკურ მტკიცებას, შესაბამისად გვაქვს ცდისეული ან თეორიული ცოდნა.
2). ცოდნა წარმოადგენს ადამიანის მიერ შეძენილ და გამომუშავებულ ისეთ უნარს, რომლის მეშვეობით, შესაძლებელია შეიქმნას ახალი საჭირო ინფორმაცია, ან უკვე ცნობილი ინფორმაციიდან ისეთი ახალი მატერიალური, მომსახურეობითი, ან ინტელექტუალური პროდუქტი, რომელზეც არის ან შესაძლებელია გაჩნდეს მოთხოვნილება, ანუ მატერიალიზდეს ნებისმიერი სახის/კატეგორიის საჭიროებაში (არამატერიალურ, მატერიალური, მორალურ თუ  სოციალურ ღირებულებაში).
3). ენის საშუალებით ფიქსირებული (ზეპირი თუ წერილობითი ფორმით) ცოდნა თაობიდან თაობას გადაეცემა ორი გზით: სტიქიურად (პრაქტიკული ამოცანების გადაწყვეტის დროს) და ორგანიზებული სწავლების საშუალებით. ცოდნის ათვისებაში რამდენიმე საფეხური არსებობს: ყველაზე დაბალი, მეორე საფეხური, მაღალი საფეხური.
სქოლიო
კატეგორია:ცოდნა
ღრელი
ღრელი — სოფელი ახალციხის მუნიციპალიტეტში, მინაძის თემში, მდებარეობს ახალციხის ქვაბულში. ზღვის დონიდან 1120 მეტრი, ახალციხიდან 2 კილომეტრი.
სოფლიდან 7-8 კილომეტრის დაშორებით მდებარეობს საფარის მონასტერი. სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 394 ადამიანი.
სქოლიო
კატეგორია:ახალციხის მუნიციპალიტეტის სოფლები
ლუიზა ფაჩულია
ლუიზა ფაჩულია (დ. 31 იანვარი, 1944, თბილისი) — ქართველი ექიმი.
1970 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
საკანდიდატო დისერტაციის თემა — „შაქრიანი დიაბეტის ზოგიერთი გენეტიკური ასპექტის შესწავლისათვის“, დაიცვა 1979 წელს.
რესურდები ინტერნეტში
კატეგორია:დაბადებული 31 იანვარი კატეგორია:დაბადებული 1944 კატეგორია:ქართველი ექიმები
ბოლივიის დეპარტამენტები
ბოლივიის დეპარტამენტები (Departments of Bolivia) – ბოლივიის პირველი დონის ადმინისტრაციული დანაყოფი. კონსტიტუციის მიხედვით ბოლივია დაყოფილია 9 დეპარტამენტად, რომლებიც თავის მხრივ იყოფიან პროვინციებად (სულ მათი რიცხვია 112)
იხილეთ აგრეთვე
*
კონსტანტინე ყარანგოზიშვილი
მინი|გენ.-მ. კ. ყარანგოზიშვილი კონსტანტინე ადამის ძე ყარანგოზიშვილი, კარანგოზოვი (დ. 18 თებერვალი, 1852, დუშეთი, — გ. 25 ივლისი, 1907, ქ. პიატიგორსკი) — ქართველი სამხედრო პირი, რუსეთის იმპერიის არმიის გენერალ-მაიორი (1904).
დაიბადა დუშეთის მაზრის აზნაურთა ოჯახში. დაამთავრა პეტერბურგის სამხედრო გიმნაზია და ნიკოლოზის საკავალერიო სასწავლებელი. 1873 წლიდან მსახურობდა ნიჟეგოროდის დრაგუნთა პოლკში. მონაწილეობდა რუსეთ-ოსმალეთის ომში (1877-1878) და თავი გამოიჩინა კავკასიის ფრონტზე, ალაჯინის სიმაღლეებისთვის ბრძოლაში. 1896 წელს მიიღო პოლკოვნიკის წოდება და 1897 წელს გადაიყვანეს სანქტ-პეტერბურგში ნიკოლოზის საკავალერიო სასწავლებლის იუნკერთა ესკადრონის მეთაურად. შემდეგ იყო ასტრახანის 22-ე დრაგუნთა პოლკის (1899-1903) და მე-8 საკავალერიო დივიზიის მე-2 ბრიგადის (1903-1904) მეთაური. 1904 წელს გახდა გენერალ-მაიორი. 1905 წელს ჯავშნოსან „პოტიომკინზე“ რევოლუციური ამბოხების დროს დაინიშნა ჯერ ოდესის სამხედრო კომენდანტად, შემდეგ კი ოდესის დროებით გენერალ-გუბერნატორად. პირადად დააშოშმინა ამბოხებული მეზღვაურები ჯავშნოსან „გიორგი პობედონოსეცზე“. 1905 წლის ბოლოს ოდესის პოლიციამ აღკვეთა შეთქმულება ყარანგოზიშვილის მკვლელობის მიზნით. 1907 წელს სამკურნალოდ მყოფი გენერალი ყარანგოზიშვილი პიატიგორსკში მოკლეს ტერორისტებმა. დაჯილდოებული იყო წმ. ანას IV (1877), III (1877) და II (1884) ხარისხის, წმ. სტანისტლავის III (1877), II (1879) და I ხარისხის (1905), წმ. გიორგის IV (1878), წმ. ვლადიმირის IV (1897) და III (1902) ხარისხის ორდენებით.
ქვედა ზეგანი
ქვედა ზეგანი — სოფელი საქართველოში, იმერეთის მხარის ბაღდათის მუნიციპალიტეტში, ზეგნის თემში. მდებარეობს მდინარე საკრაულის (ხანისწყლის მარჯვენა შენაკადი) ხეობაში. ზღვის დონიდან 310 მეტრი, ბაღდათიდან 7 კილომეტრი. სოფელში დგას ისტორიული ეკლესია.
დემოგრაფია
2014 წლის აღწერის მონაცემებით სოფელში ცხოვრობს 258 ადამიანი.
სქოლიო
კატეგორია:ბაღდათის მუნიციპალიტეტის სოფლები
ამინა
ამინა (ისლ: Amiina) — ისლანდიური პოსტ-როკის მსგავსი სტილის შემსრულებელი ჯგუფი.
შემოქმედება
კვარტეტი იყენებს სხვადასხვა ინსტრუმენტებს, ცოცხლად შესრულებისას მათ ერთმანეთში ცვლიან. შესრულებისას არის ემბიენტისა და ელექტრონული მუსიკის ელემენტები. მათი მუსიკა ქმნის სასიამოვნო, ქალისთვის შესაბამის გრძნობას.
ისტორია
ჯგუფის ჩამოყალიბებამდე, მარია (2001-ში ჩაანაცვლა იულიამ) და ჰილდური იყვნენ მევიოლინეები, ედა ვიოლისტი, სოულრუნი კი - ვიოლონჩელისტი. ასეთი შემადგენლობით მიიღეს მონაწილება ჯგუფ სიგურ როუსის ალბომ „“-სა და შემდეგ „Takk…“-ში.
ჯგუფი გადაღებულია ისლანდიურ ფილმ Brúðguminn-სა (2008) და Heima-ში (2006, სიგურ როუსთან ერთად).
რესურსები ინტერნეტში
კატეგორია:ისლანდიელი მუსიკოსები კატეგორია:პოსტ-როკი კატეგორია:ისლანდიური მუსიკა
მიხეილ მგელაძე
მიხეილ მიხეილის ძე მგელაძე (Мгеладзе, Михаил Михайлович; დ. 2 აპრილი, 1948, თბილისი) — საბჭოთა კავშირისა და რუსეთის ფედერაციის დიპლომატი, ისტორიკოსი, ისტორიის მეცნიერებათა კანდიდატი. რუსეთის ფედერაციის საგარეო საქმეთა სამინისტროს საგანგებო და სრულუფლებიანი ელჩი. წარმოშობით ქართველი.
ბიოგრაფია
დაიბადა თბილისში 1948 წელს. 1972 წელს დაამთავრა საბჭოთა კავშირის საგარეო საქმეთა სამინისტროს საერთაშორისო ურთიერთობების მოსკოვის სახელმწიფო ინსტიტუტი (МГИМО). 1989 წელს დაამთავრა საბჭოთა კავშირის საგარეო საქმეთა სამინისტროს დიპლომატიური აკადემია.
1972 წლიდან მუშაობდა სხვა და სხვა დიპლომატიურ თანამდებობებზე საბჭოთა კავშირის და რუსეთის ფედერაციის საგარეო საქმეთა სამინისტროს ცენტრალურ აპარატში და საზღვარგარეთ. 1994-1997 წლებში რუსეთის ფედერაციის საელჩოს მრჩეველი ინდოეთში; 2002-2005 წლებში რუსეთის ფედერაციის გენერალური კონსული მადრასში (ჩენაი, ინდოეთი). 2005-2006 წლებში — რუსეთის ფედერაციის საგარეო საქმეთა სამინისტროს აფრიკის დეპარტამენტის დირექტორის მოადგილე. 2006-2012 წლებში რუსეთის ფედერაციის საგანგებო და სრულუფლებიანი ელჩი მიანმარში.
სქოლიო
კატეგორია:რუსი დიპლომატები კატეგორია:თბილისში დაბადებულები კატეგორია:დაბადებული 1948 კატეგორია:დაბადებული 2 აპრილი კატეგორია:ისტორიის მეცნიერებათა კანდიდატები კატეგორია:მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
ინდიანა პეისერსის სეზონები
ინდიანა პეისერსი (Indiana Pacers) — პროფესიონალური საკალათბურთო კლუბი, რომელიც მდებარეობს შტატ ინდიანას ქალაქ ინდიანაპოლისის არეაში. პეისერსი მონაწილეობას იღებს ცენტრალური დივიზიონში, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA). პეისერსის საშინაო არენა - Bankers Life Fieldhouse, რომელსაც გუნდი WNBA გუნდთან, ინდიანა ფივერთან ერთან ინაწილებენ, რომელსაც ასევე ჰერბ სიმონი ფლობს. პეისერსმა თამაში 1967 წელს დაიწყო როგორც ამერიკის საკალათბურთო ასოციაციის (ABA) წევრი, სადაც მათ მოახერხეს 3 ჩემპიონის ტიტულის მოპოვება, რითაც ლიგაში მათი სახელი დატოვეს. 1976 წელს პეისერსი ABA-დან NBA-ში გადავიდა. პეისერსს ABA ჩემპიონობის დროს, ორჯერ MVP დასახელებული მელ დენიელსი ლიდერობდა, რომელსაც მწვრთნელის პოსტზე ბობი ლეონარდი ედგა.
გუნდის 45 სეზონის მანძილზე, ინდიანა პლეი-ოფში 29-ჯერ გავიდა (20 მათგანი NBA და 9-ჯერ ABA). პეისერსმა მიიღო მონაწილეობა NBA აღმოსავლეთ კონფერენციის ფინალში 5-ჯერ, აქედან ერთხელ მოახერხა NBA ფინალში გაღწევა 2000 წელს, სადაც დამარცხებული იქნა ლოს-ანჯელეს ლეიკერსის მიერ 2-4. პეისერსი არის იმ 13 გუნდს შორის, რომელსაც არასდროს მოუგია NBA ჩემპიონის ტიტული.
ყველა დროის შედეგი
სტატისტიკა შეცვლილია 2011-12 წლების დასრულების შემდეგ
სქოლიო
კატეგორია:ინდიანა პეისერსი კატეგორია:NBA გუნდების სეზონები
მუღანლო (მრავალმნიშვნელოვანი)
მუღანლო შეიძლება აღნიშნავდეს:
ვახტანგ (ალმასხან) ბატონიშვილი
მინიატიურა|ვახტანგ (ალმასხან) ბატონიშვილი ვახტანგ (ალმასხან) ბატონიშვილი (ბაგრატიონი; დ. 22 ივნისი, 1761 — გ. 28 ოქტომბერი, 1814, პეტერბურგი) — ერეკლე II-ისა და დარეჯან დედოფლის ძე.
ბიოგრაფია
ვახტანგ (ალმასხან) ბატონიშვილი დაიბადა 1761 წელს. ის იყო მეფე-დედოფლის ერეკლე II-ისა და დარეჯან კაციას ასული დადიანის რიგით მეხუთე შვილი (მესამე ვაჟი). ვახტანგი უწოდეს მას ერეკლეს უფროსი შვილის, ვახტანგ კარგის საპატივცემულოდ. სამეფო ოჯახის ქვრივი რძლის - ქეთევან კონსტანტინეს ასული მუხრანბატონიშვილის (1744-1808) თხოვნით. ქეთევან მუხრანბატონიშვილმა სამეფო ოჯახის წევრებისგან ითხოვა ნებართვა, რათა ახლადშობილი ვახტანგი თვითონ აღეზარდა, რაზედაც სამეფო ოჯახის მესვეურთაგან თანხმობა მიიღო.